Mary Robinson

Mary Therese Winifred Robinson (irsk: Máire Mhic Róibín, født 21. mai 1944 i Ballina i Irland) er en irsk sosialdemokratisk politiker. Hun var president i Irland fra 1990 til 1997. Fra 1997 til 2002 var hun FNs høykommissær for menneskerettigheter.

Politisk karrière 
Robinson er utdannet jurist og ble 25 år gammel professor i forfatningsrett og strafferett ved Trinity College i Dublin.

Fra 1969 til 1989 var hun medlem av Seanad Éireann, det irske senatet. 

Den 7. november 1990 ble hun valgt til president i Irland, som landets første kvinnelige president.

Hun ble utnevnt til FNs høykommissær for menneskerettigheter i 1997, og trådte tilbake som president før utløpet av presidentperioden.

Fra 2002 har hun vært ærespresident for Oxfam International.

Priser (utvalg) 
 2002 – Sonningprisen

Referanser

Eksterne lenker 
 
 
 
  Offisiell biografi, Irlands presidentembete

Republikken Irlands presidenter
Irske politikere
Personer tilknyttet FN
Personer fra County Mayo
Vinnere av Sydneys fredspris
Mottakere av frihetsprisen (Four Freedoms Award)